is is is is is is is is is is is is is is is is is is is vi is is is en es pt is is is is is is is da is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt is is is is is nb is en is is is is is is is is en is da is es
Skólar fá tölvubúnað til að auðvelda talþjálfun - Landsbankinn
13. október 2016 - Samfélagsmál
Landsbankinn hefur fært nokkrum leikskólum og skólum að gjöf notaðan en nýlegan tölvubúnað með innbyggðri myndavél sem notaður verður við talþjálfun fyrir börn og fullorðna í gegnum fjarbúnað. Leikskólar á sjö stöðum, einn grunnskóli og eitt hjúkrunarheimili fá búnað til þessara nota. Verkefnið er unnið í samstarfi við ráðgjafa- og hugbúnaðarfyrirtækið Tröppu en talmeinafræðingar á þeirra vegum hafa veitt rúmlega 100 börnum talþjálfun.
Fjórir leikskólar og einn grunnskóli á Vestfjörðum fá búnað en þeir eru Araklettur á Patreksfirði, Tjarnarbrekka á Bíldudal, Lækjarbrekka á Hólmavík og Tjarnarbær á Suðureyri en einnig fær Grunnskólinn á Suðureyri tölvubúnað. Leikskólinn Gefnarborg í Garði, Leikskólinn á Stokkseyri og Lindarborg og Njálsborg í Reykjavík (hluti af leikskólanum Miðborg) fá einnig tölvubúnað að gjöf. Loks fær Hjúkrunarheimilið Mörk í Reykjavík tölvubúnað.
Landsbankinn endurnýjar tölvubúnað reglulega og hefur í gegnum tíðina fært ýmsum skólum, samtökum eða stofnunum tölvubúnað að gjöf. Stefna bankans er að tölvubúnaður sem bankinn gefur komi fyrst og fremst að gagni í skólum landsins eða í verkefnum sem unnin eru í samstarfi við skólana.
Ragnhildur Geirsdóttir, framkvæmdastjóri Rekstrar- og upplýsingatæknisviðs Landsbankans færir Erlu Ósk Sævarsdóttur aðstoðarleikstjóra á leikskólanum Miðborg tölvubúnað sem nýttur verður til talþjálfunar.
Talþjálfun með fjarbúnaði afar gagnleg
Ráðgjafa- og hugbúnaðarfyrirtækið Trappa býður upp á talþjálfun fyrir börn og fullorðna í gegnum fjarbúnað. Talþjálfun hefur verið veitt í mörg ár í Bandaríkjunum með aðstoð tölvu og er nú orðin að veruleika á Íslandi. Einstaklingar setjast niður í leik- eða grunnskóla, heima eða á stofnun og geta talað við talmeinafræðing þar sem þeir hafa aðstöðu. Aðgengi eykst til muna og tími talmeinafræðinga og aðstandenda nýtist betur. Þá yfirfærist þekking sérfræðinga til starfsfólks í skólum og heilbrigðisstofnunum sem eiga í samstarfi við Tröppu.
Löggiltir talmeinafræðingar Tröppu hafa síðastliðið ár veitt börnum með framburðar- og/eða málþroskafrávik þjálfun í gegnum netið. Við fjarþjálfunina starfa auk þess náms- og starfsráðgjafi, atferlisfræðingur, sálfræðingur, íslenskukennari og sérkennari hjá Tröppu. Rúmlega 100 börn hafa fengið aðstoð hjá Tröppu, mest hjá talmeinafræðingum. Rannsóknir hafa sýnt að notkun fjarþjálfunar við meðferð á málþroskafrávikum, raddmeinum og stami gefur góða raun.
Þessar stofnanir fengu búnað til að auðvelda talþjálfun
Leikskólinn Araklettur á Patreksfirði
Leikskólinn Tjarnarbrekka á Bíldudal
Leikskólinn Lækjarbrekka á Hólmavík
Leikskólinn Tjarnarbær á Suðureyri
Leikskólinn Gefnarborg í Garði
Lindarborg (hluti af leikskólanum Miðborg) í Reykjavík
Njálsborg (hluti af leikskólanum Miðborg) í Reykjavík
Hjúkrunarheimilið Mörk í Reykjavík
09.12.2016Landsbankinn veitir 15 milljónir króna í samfélagsstyrki
13.10.2016Skólar fá tölvubúnað til að auðvelda talþjálfun
12.09.2016Landsbankinn skilar skýrslu um ábyrgar fjárfestingar annað árið í röð
23.08.2016Fjölmenni á Menningarnótt í Landsbankanum
17.08.2016Dagskrá í Landsbankanum á Menningarnótt
10.08.2016Þrjár og hálf milljón til 32 verkefna úr Menningarnæturpotti
1 2 3 4 5 6 7 8 9 Næsta
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE